Fis-26 ta' April, il-Kunsill impona aktar miżuri restrittivi kontra l-Myanmar/Burma, filwaqt li saħħaħ l-embargo tal-UE fuq l-armi u li jolqtu l-armata tal-Myanmar/Burma u l-uffiċjali tal-pulizija tal-fruntiera. Il-Kunsill estenda l- embargo fuq l-armi eżistenti u t- tagħmir li jista' jintuża għal repressjoni interna għal sena. Barra minn hekk, ipprojbixxa l-esportazzjoni ta' oġġetti b'użu doppju għall-użu mill-militari u l-pulizija tal-fruntiera u r-restrizzjonijiet imposti fuq l-esportazzjoni ta' tagħmir għall- monitoraġġ tal-komunikazzjoni li jista' jintuża għar-repressjoni interna. Il-Kunsill ipprojbixxa wkoll il-forniment ta' taħriġ militari kooperazzjoni militari Il-Kunsill adotta wkoll qafas legali għal miżuri restrittivi mmirati kontra ċerti persuni mill-forzi armati tal-Myanmar (Tatmadaw) u l-pulizija tal-fruntiera . Din ser tagħmilha possibbli, jekk ir-reati jkomplu ma jiġux ikkastigati, li timponi projbizzjoni fuq l-ivvjaġġar u ffriżar tal-assi kontra individwi responsabbli għal: ksur serju tad-drittijiet tal-bniedem , pereżempju l-inċitament għall-vjolenza, għad-diskriminazzjoni u atti ta' vjolenza kontra persuni li jappartjenu għal minoranzi fl-Istat ta' Rakhine u li jostakolaw il-proċess ta' ritorn volontarju u sikur ta' persuni spostati mill-Istat ta' Rakhine lejn il-post tal-oriġini tagħhom; għat- tfixkil tat-twettiq ta' investigazzjonijiet indipendenti dwar allegazzjonijiet ta' ksur jew abbużi serji tad-drittijiet tal-bniedem; għat- tfixkil tat-transitu rapidu u bla xkiel ta' assistenza umanitarja għall-popolazzjoni ċivili fil-bżonn. Id-deċiżjonijiet adottati llum huma segwitu dirett tal- konklużjonijiet tal-Kunsill Affarijiet Barranin tas-26 ta' Frar 2018 dwar is-sitwazzjoni fil-Myanmar/Burma, li appellaw għal opzjonijiet konkreti għat-tisħiħ tal-embargo attwali u għal proposti dwar miżuri restrittivi mmirati kontra uffiċjali militari għolja tal-forzi armati tal-Myanmar (Tatmadaw) responsabbli għal ksur serju u sistematiku tad-drittijiet tal-bniedem. Filwaqt li jieħu nota tas-sitwazzjoni, b'mod partikolari dik fl-Istat ta' Rakhine, li għadha estremament serja, il-Kunsill ikkundanna l-ksur mifrux, sistematiku u gravi tad-drittijiet tal-bniedem li għaddej bħalissa mill-forzi militari u tas-sigurtà tal-Myanmar/Burma, inkluż l-istupru u l-qtil, u appella lill-Gvern tal-Myanmar/Burma u lill-forzi tas-sigurtà biex jiżguraw li s-sigurtà, l-istat tad-dritt u r-responsabbiltà jipprevalu fil-Myanmar/Burma, inkluż fl-Istati ta' Rakhine, Kachin u Shan. L-atti legali ġew adottati mill-Kunsill permezz ta' proċedura bil-miktub. Dawn ser jiġu ppubblikati fil‐Ġurnal Uffiċjali tas‐27 ta' April. Konklużjonijiet tal-Kunsill dwar il-Myanmar / Burma, 26 ta' Frar 2018 Ir-relazzjonijiet tal-UE mal-Myanmar (Skeda informattiva) Id-delegazzjoni tal-UE għall-Myanmar